《寄宣义英公》
唐代·何承裕

书札精奇已换鹅，仍闻依旧卧烟萝。
诗成万首犹嫌少，酒饮千钟不怕多。
乡寺夜开云梦月，石房寒锁洞庭波。
知师收拾南归去，为忆渔人唱楚歌。

作者简介：[公元？年至九八0年前后]字、里、生年均不详，卒于宋太宗兴国中。晋天福末，擢进士第。有清才，好为歌诗，而嗜酒狂逸，初为中都主簿，累官至著作郎，直史馆。出为周至、咸阳二县令，为治清而不烦。醉则露首跨牛趋府。恒召豪吏接坐引满畅饮。吏乘醉恳托私事，承裕曰：“此见罔也，当受杖！”杖讫复兴饮。其无检类此。开宝三年，（公元九七0年）自泾阳令入为监察御史，累知忠、万、商三州而卒。